Oscar Pistorius se boek doen beroerd – praag.co.za
Oscar Pistorius se boek doen beroerd
Die boekverkope van Oscar Pistorius se biografie doen beroerd nadat hy in hegtenis geneem en aangekla is vir die moord op sy vriendin, Reeva Steenkamp.
Navrae deur The Star by boekwinkels in Gauteng het aangedui dat terwyl koerante met artikels oor Pistorius van die rakke vlieg, die media-aandag geen uitwerking het op die verkoop van sy boek, wat in Augustus vrygestel is nie.
Die koerant het berig dat een reaksie was dat dit "in die asblik langs Lance Armstrong gesmyt moet word".
Kalahari.net adverteer die boek teen 'n afslagprys op webwerwe wat artikels oor die Pistorius hofsaak plaas. Webwerwe wat daaroor berig word ook fluks gelees.
Exclusive Books by die OR Tambo Internasionale Lughawe het gesê die boek was 'n treffer verlede jaar ná die Paralimpiese Spele, maar dat dit nie goed verkoop het die afgelope tyd nie.
'n Bestuurder by 'n Books Galore-tak, het gesê mense toon geen belangstelling in die aankoop van die boek nie.
By Exclusive Books in Brooklyn Mall, Pretoria, was die reaksie soortgelyk. Christo Kellermann gesê: "Miskien gaan mense wag totdat dit verby is voordat hulle dit koop."
Nog 'n boekwinkelbestuurder het gesê daar is "geen ontploffing in die verkope van die boek of 'n stormloop van kliënte in die plasing van bestellings nie."
Die koerant het ook berig dat die uitgewers van Sarie en GQ-tydskrifte – op wie se omslae Pistorius verskyn het – gevra het dat hulle tydskrifte van die rakke afgehaal word die dag na Steenkamp se moord.